13 Nagana ka bo o ka ba hlayang ka mabitso mo o rapela. Magageru ya go tlala ma tshwana le Epaforase, ma rapedisa ba bangwana ka ho phutegong le mitši ya gore yi kgahleletsiye ke dilo tsa go tlala tsa go roba kela ba gore di nyaka ba segelele sepheto sa gabutši kela bo ba ghulang ke tse dingwana. Ba go tlala ba rapedisa bo ba gore mabitso ya bona ma nyarela ga jw.org ga hlogotaba ya gore “Dihlatse tsa Jehova di Tshwariwwe ka Taba la Tumelo ya Tsona.” (Ariye ga DITABA > TSA GO YELANA LE TSA MOLAWO.) Go tlatsisela gana hone, re maka gabutši ho re gopola le bowa ba gore ba hlokofalele ke mašaga ya bona, ba gore ba phonne dikotsi tsa hlago le dintwa, le ba gore ba gayela tšheleta ya go tiphidisa. Ke nnete gore go na le magageru ya go tlala ya re tshwaneleng go ma rapedisa, fote ma ka thušega mo re maka tsotsone. Mo ba mošaga wonone re ba rapedisa, re šupetsa gore a re naganele rune beng re ntoši, le batho ba bangwana re ya tihlopa ka bona. (Mafil. 2:4) Ya mohlobo wonone merapelo, Jehova o yi theetsela ka matla.